text: Indbrudstyve pågrebet på fersk gerning
  19 februar 2014 kl. 05.42
  Syd- og Sønderjyllands Politi anholdte sent tirsdag aften tre indbrudstyve på fersk gerning.
  På Lemckesvej i Haderslev brød to 17-årige ind i et kælderrum i en boligblok. De blev pågrebet med sportstasker fyldt med tyvekoster.
  Politiet fik også et tip om, at en indbrudstyv var i gang i Diernæs Strandby nær Haderslev. Her anholdte politiet en 43-årig tysker, der havde brudt ind i flere feriehuse. Han var ankommet til gerningsstedet i en tysk indregistreret bil.
  